कहते हैं, संतों ने समाज में जागरूकता फैलाने के लिए उनके सामने अपने विचार रखे. उस विचार को समाज की स्वीकृति पाने के लिए भगवान को आधार बनाया. परन्तु समय गुजरने के साथ वो विचार पीछे रह गए और यदि कुछ बच गया तो वह है केवल भगवान. भगवान की रचना मनुष्यों ने ही की है. उस दौरान ज्ञान, मनोरंजन और अपने भाव व्यक्त करने का दूसरा कोई साधन नहीं था, जिस वजह से मनुष्य भगवान के अधीन होता चला गया. इससे उसकी प्रकृति इतनी बदल गई कि वह स्वार्थी बनता चला गया और देव-धर्म का डर दिखाकर भोले भाले लोगों को फंसाने लगा. उन्हीं से सीख लेकर सयानी बनी नयी पीढ़ी आज उनसे सवाल पूछ रही है, जिनका जवाब ढूंढने का एक प्रयास है फिल्म ‘मंत्र’.